# Συνέντευξη από έναν παππού

Εγγονός:
Παππού, κάνω κάποια πράγματα για το σχολείο και θέλω να σε ρωτήσω για την παιδική σου ηλικία.
Παππούς:
Θα σου απαντήσω για το πώς πηγαίναμε εμείς στο σχολείο; Πηγαίναμε γύρω στα 40-50 παιδιά στην ίδια αίθουσα. Ήμασταν 3 τάξεις και ο δάσκαλος ήταν πολύ αυστηρός. Έπρεπε να φέρνουμε και ένα κομμάτι ξύλο το χειμώνα μαζί για τη σόμπα του σχολείου. Δεν είχαμε τετράδια τότε, γράφαμε σε μία μικρή πλάκα σαν μαυροπίνακας, σβήναμε αυτά που είχαμε γράψει και ξαναγράφαμε άλλα, πολλές φορές τα γράφαμε και διπλή φορά για να τα μαθαίνουμε.
Εγγονός:
Και πώς παίζατε;
Παππούς:
Μαζευόμαστε της γειτονιάς τα παιδιά. Παίζαμε ομαδικά παιχνίδια και πολλές φορές αυτοσχέδια. Όπως είναι το κουτσό, κρυφτό, αγώνες ταχύτητος, άλλα παιχνίδια που θυμάμαι ήταν οι βόλοι, μπίλιες που κάποιες φορές τις φτιάχναμε και από λάσπη, σκαρφαλώναμε στα δέντρα και τρώγαμε φρούτα. Το χειμώνα δεν είχαμε να δούμε τηλεόραση, γιατί δεν υπήρχε τηλεόραση τότε, αλλά μαζευόμασταν γύρω από το τζάκι και ακούγαμε τις ιστορίες των μεγάλων.
Εγγονός:
Σ΄ευχαριστώ πολύ.

Your browser does not support the audio element.